text:
CTB ku akshon di merkadeo na Brazil durante lansamentu di Samsung Galaxy S8 i Galaxy S8+
...Kòrsou tabata pionero den kreashon di ‘cross-promotion’ ku e gigante di teknologia koreano...
WILLEMSTAD – 4 di mei 2017– Den luna di aprel último, Kòrsou a debutá na Brazil ku un plan di merkadeo kreativo i pionero durante di lansamentu di e modelonan di mas nobo di Samsung, e Galaxy S8 i e Galaxy S8+.
Kòrsou a forma parti di e evento ku a tuma lugá den Sala São Paulo na siudat di São Paulo. E evento den kual a lansa e modelonan di mas nobo di e gigante di teknologia koreano a konta ku 700 invitado, inkluyendo artista, deportista i personahenan públiko manera e artistanan, Taís Araújo, Sophia Abraão i Mel Fronckowiak, tambe hungadónan di vòli Bruninho i Sergio Escadinha, i presentadornan di televishon Pedro Andrade i Titi Muller.
E aktividat promoshonal realisá pa Ofisina di Turismo di Kòrsou (CTB) a inkluí un rifa di un biahe pa Kòrsou entre e 700 invitadonan presente. E marka Kòrsou a risibí promoshon tambe durante di e henter e evento na e stènt di e produkto Samsung Pay. Ehekutivo di merkadeo pa Suramérika di CTB, Muryad de Bruin tabata na Brazil pa lansamentu di e akshon promoshonal kaminda ku el a komentá tokante di e strategianan di merkadeo pa ku e merkado aki. “Brazil ta un pais esensial den nos trabou di promoshon turístiko i pa desaroyá un plan di promoshon konhuntamente ku un marka di renombre mundial manera Samsung lo yuda sigur pa elevá e persepshon di e turista brasilero aún mas tantu pa nos isla, i asina suprayá e potensial ku nos tin komo destinashon”.
E akshon promoshonal huntu ku Samsung tambe a konta ku apoyo di Copa Airlines ku a ofresé e pasashinan den business class na e ganador di e sorteo ku pronto lo ta di bishita aki pa asina konosé Kòrsou su enkantonan i atrakshonnan turístiko. Den transkurso di e luna aki lo kontinuá ku e kolaborashon promoshonal entre Kòrsou i Samsung ku un kampaña aún mas fuerte ku lo keda promové rònt Brazil, esaki sigur lo duna mas realse na Kòrsou komo destinashon turístiko.


c: text/html

text:
“.. BASTA KE ERA DI HIPOKRESIA! TRANSFORMA REPUDIO DEN AKSHON I PREVENSHON ..”
Loke nos komunidat mester saka for di e kaso di e rumannan beibi di Aruba
WILLEMSTAD, CURAÇAO – E suseso di abusu infantil a sakudí nos pais ruman Aruba, i Reino Hulandes kompletu. Esaki nos por a nota riba medionan sosial kon e forma ku a ranka e hobensitunan aki su bida for di mundu a kousa hopi doló, repudio i rabia. E kaso aki mester ta un yamada pa nos konfrontá ku e realidat ku nos ta bibando aden i analisá e “vangnet” ku mester ser fortifiká pa evitá mas kasonan asin’aki.
Miéntras nos ta mira e kaso ku a sakudí nos rumannan na Aruba, nos mester realisá ku aki na Kòrsou tambe mester di mes òf mas tantu atenshon pe kasonan di abusu (físiko i emoshonal) ku ta sosedé diariamente den nos komunidat. E energia ku nos ta hinka den krea mas doló i rabia mester ser transformá den akshon i kiko nos por hasi pa prevení mas di kasonan aki sosedé.
Mundu kompletu ta ser konfrontá últimamente pa e desaroyonan ku ta kibra for di e kadena visioso di kultura di miedu i enfrentá pa un era di komunikashon, transparensia i desaroyo. Kibra lòs for di e era di hipokresia, i stòp di tapa solo ku un dede.
Kaminda nos ta enfrentá den nos realidat diario:
- ku ainda nos tin muchanan/hóbennan ku ta bai skol sin kome òf bebe saludabel, miéntras tantu ta paga ‘konsùltent’ nan míles pa detektá kos ku nos tur sa sin atendé e asuntunan mes.
- Organisashonnan ta traha paralelo ke mesun metanan ku otro sin un punto di komunikashon sentral o ‘database’ di e kliente nesesario registrá pa un mihó forma di kuido.
- Den luna pasa a sali e informashon ku a haña un “feto” na Malpais, te ainda niun akshon – aborto ta sosedé na lus di dia meskos ku oumento di embaraso hubenil.
- Kresementu bou di víktimanan di abusu i violensia ta ketu bai un problema ounke tin e edukashon riba e tópiko.
- E epidemia di HIV/Aids a konosé oumento bou di su víktimanan.
- Deskriminashon i akseso pa muchanan i hóbennan ku desabilidat.
- Obesidat bou di nos muchanan.
- Uso i adikshon di droga i alkohòl a yega na víktimanan edat mas hóben i konosé kresementu drástiko.
- Ainda no tin un defensor direkto pa nos muchanan i hóbennan, un Ombudsman/Defensor di Mucha i hóben.
- Otro punto ta sigur e echo di propaganda i eksplotashon di violensia i komersialisashon seksual bou di muchanan den nos media diario ku a bira algu normal o asta ser aploudí na momentu nos mira esaki.
- E tentamentu, ‘bullying’ i diskrepansia bou di muchanan i hóbennan ku ta ser reflehá diariamente den nos komunidat ta rekerí atenshon profeshonal i kolektivo di nos komunidat.
Miéntras tur hende sa di nan derecho, nos ta lubidando riba e konsenshi moral i síviko pa sigui aportá na salbaguardiá kustumber, norma i balornan positivo.
Nos no por keda ketu mas i laga situashonnan pasa riba un nashon ku tantu potensial, p’esei mester enfrentá nos realidat i laga nos empoderá otro pa nos por siña for di nos erornan i krese. Mester uza rekomendashonnan di rapòrt di UNICEF na 2013 den akshon, òf rapòrt di salú estudiantil VIC na 2015 i hopi mas ku tin kaba.
Ban ta mas transparente, papia habri pa asina nos por konfrontá e predadornan i buska un base sólido pa yuda reforma nan. Si ta nota diskrepansia den formashon di un yu, papia i buska yudansa. E trabou nunka lo tèrminá, pero nos por marka un diferensia.
Gwendell Mercelina, Jr.
Polítiko Independiente
E Hóben Polítiko ku mas voto den historia Elektoral di Kòrsou!
www.gwendellmercelina.com
+5995130101
g.mercelina@gmail.com
Follow WENSHOW on Facebook, Twitter, Instagram, LinkedIn

robotstxt: allowed

filter: keep


text:
CORRECION
DEN HAAG – Den e comunicado di prensa di 24 di Januari ultimo riba e ceremonia pa recorda e fecha natalicio di Sr. Gilberto Françoise “Betico” Croes na Cas di Aruba a haci mencion cu su lucha pa Aruba su Status Aparte a cuminsa den e decada ‘80. Desafortunadamente ta trata di un eror tipografico cual por medio di e comunicado aki ta rectifica y pidi e mas sincero disculpa.
Ta un hecho cu e lucha di Status Aparte bou liderazgo di Sr. Betico Croes (d.f.m.) a inicia na comienso di decada setenta y na 1983 durante e Conferencia di Mesa Rondo na Den Haag, Aruba a logra su Status Aparte entrante prome di Januari 1986.
Un biaha mas nos disculpa pa e eror tipografico cometi den e comunicado di prensa.


text:
Kralendijk - Gezaghèber di Entidat Públiko Boneiru ta partisipá ku relashoná ku kambio di aña for di 31 di desèmber 2017 te ku 1 di yanüari 2018 e ta konsedé dispensashon general di e prohibishon pa tira vürwèrk manera stipulá den artíkulo 31 insiso b di e Ordenansa General di Polis (Algemene Politie Keur) di Boneiru.
Pa tira vürwèrk pafó di e periodo menshoná aki riba i pa tira vürwèrk ‘grandi’ manera pagara, tin mester di permit.
No ta pèrmití pa tira vürwèrk dentro di un rayo di 250 meter for di hòspital i institutonan di kuido i edifisionan kaminda ta tene sirbishi religioso.
No ta pèrmití tampoko pa tira vürwèrk dentro di un rayo di 250 meter for di pòmpnan di gasolin i sitionan kaminda ta almasená produktonan inflamabel i eksplosivo. No ta pèrmití pa tira vürwèrk ku ta bai haltu na un sitio kaminda esei por trese peliger pa tráfiko aereo.
No opstante e dispensashon general aki tur hende ta keda responsabel pa eventual leshon i daño ku nan hasi na otro persona, bestia òf bienes.
Pa evitá daño i desgrasia gezaghèber ta hasi un yamada riba tur hende pa anda ku e prekoushon nesesario na momentu di tira vürwerk, manera por ehèmpel para na un bon distansia ora di tira vürwèrk i tira vürwèrk solamente na e manera ku e instrukshonnan ta indiká i nunka no tira vürwerk riba otro hende òf riba bestia.


text:
DEN HAAG – Minister Plenipotenciario Guillfred Besaril a habri porta di Cas di Aruba pa ricibi famia di Mitch Henriquez, entre nan mama di Mitch, Maria Henriquez y ruman muher di Mitch Lila Henriquez. E famia pa e ultimo dos siman tabata na Hulanda pa sigui e caso den corte contra e dos agentenan policial sospechoso di e morto di Mitch Henriquez durante di e aresto di Mitch dos aña pasa na final di un Festival den Zuiderpark na Den Haag.
E mandatario a cuminsa bisa cu Cas di Aruba tambe ta nan cas. Durante di e combersacion e famia expresa na Sr. Besaril nan disgusto den husticia Hulandes, den cual no tin un papel clave pa e parientenan di e difunto. Tambe e famia a bisa di ta biba cu un sentimento grandi di impotencia pa bringa e caso aki. Sigur cu na e momento cu e veredicto lo ta na fabor di e dos polisnan, ta dificil pa haci apelacion pa motibonan financiero.
E famia a haci un yamada na parlamento y Gobierno di Aruba pa nan para duro tras di un yiu di tera. Pa haci pregunta na Tweede Kamer y asina keda pone presion riba e caso aki. Minister Besaril a bisa di a scucha bon y a haya un bon bista di e situacion den cual e famia ta pasando den dje y cu e tension cu ta reina bou di e famia pa cu e veredicto dia 21 di december. E mandatario lo vocifera nan preocupacion nan na parlamento y Gobierno di Aruba. Potret ta cortesia di Cas di Aruba
DEN HAAG – Hulanda no a ta considera e ultimo eleccion presidencial di Venezuela, como liber y independiente. Esey ta nifica cu de hecho Hulanda no ta reconoce e eleccion di Hulanda. Minister Hulandes di relacion exterior Stef Blok a duna su comentario den Tweede Kamer diamars. Mes momento Union Europeo ta mustra cu e eleccion no a bay segun standard internacional. “E eleccion debi na su cantidad abou di votadornan, no ta credible”, Frederica Mogherini a declara.
DEN HAAG – E consul general nobo di Venezuela apunta pa Aruba Carlos Mata Figueroa ta keda vigente. “Mi no ta mira motibo pa revoca mi decision (pa reconoce e consul Mata Figueroa)” Stef Blok, minister Hulandes pa relacionnan Exterior a contesta dos parlamentario Hulandes Raymond de Roon y Machiel de Graaf (ambos PVV) awe. Tabata den un carta recien cu dos parlamentarionan menciona, a cuestiona e reconocemento di gobierno di Reino Hulandes pa Mata Figueroa bira e proximo consul di Venezuela na Aruba debi na supuesto lasonan criminal. Un corant Hulandes a tilda e persona te hasta di ta un baron di droga. Basa riba informacion ey, e preguntanan a keda manda na e mandatario Hulandes.
DEN HAAG/ORANJESTAD – Prome minister di Aruba Evelyn Wever Croes ta haya e postura di Hulanda relaciona cu e migracion Venezolano pa islanan ABC ‘indiferente y irritante’. Asina e corant Hulandes NRC Handelsblad ta cita un combersacion cu e prome mandatario di Aruba den su edicion di diabierna. Segun Wever a declara na e corant, Aruba no mester conta cu ayudo di Hulanda pa cu refugio di e Venezolanonan. “Hulanda no kier yuda nos cu esaki. Tur cos tin un prijs. Solamente di e ministerio di defensa nos ta haya ayudo logistico” Wever a sigui bisa. Segun e corant, e prome mandatario ta tene cuenta cu un influx massal di Venezolano (pa Aruba) despues di e eleccion.
DEN HAAG – Parlamentarionan Hulandes ta cuestiona nombracion di e consul Venezolano nobo Carlos Figueroa pa Aruba. E miembronan di Tweede Kamer Raymond de Roon y Machiel de Graaf (ambos PVV) a manda un serie di pregunta na minister Hulandes di relacionnan exterior Stef Blok riba e tema, refiriendo na un articulo den un corant Hulandes cu ta referi na e proximo consul como un baron di droga.
DEN HAAG – E proximo paso pa bringa e caso di e Arubiano Mitch Henriquez (EFM) lo ta sea october of november di e aña aki. Ruman muher di Henriquez, Lila a informa cu pa e tempo ey e caso di apelacion lo mester cuminsa pero cu un ‘regiezitting’. Manera ta conoci, e caso pa sentencia e polisnan culpabel di e morto di Henriquez, a tuma lugar mas tempran e aña aki y e famia di Henriquez no a keda contento cu e sentencia y a apela esaki.
AMSTERDAM – Awe den Reino Hulandes ta dia cu ta conmemora tur esnan cu a fayece den di dos guera mundial. E conmemoracion nacional lo sosode awe riba Dam na Amsterdam, unda cu Rey Willem Alexander, Reina Maxima y prome minister Mark Rutte lo atende. Aruba su minister plenipotenciario Guilfred Besaril tambe lo ta presente, mescos cu e ministernan plenipotenciario di Corsou Eunice Eisden y di St Maarten Hasani Ellis. Lo tin discurso y despues 2 minuut di silencio. Na Aruba lo tin un ceremonia pa 5:30 na Adriaan Lacle Boulevard. NOTA; E potret ta dia aña 2014.


text:
Kòrsou su produkto turístiko presentá na agentenan di biahe independiente na Hulanda
WILLEMSTAD – 22 di yüni 2017 – Resientemente agentenan di biahe independiente, representante di destinashonnan turístiko i tambe akomodashonnan a topa otro durante di un workshop organisá pa The Travel Club / Your Travel. Un total di 250 agente di biahe independiente i 50 partner a partisipá na e workshop ku a keda organisá na Golden Tulip Hotel ‘De Heerlickheijd’ na Ermelo, Hulanda.
E enkuentro a tuma lugá den forma di un seshon di ‘speed-dating’,kaminda kada destinashon tabatin un mesa di informashon i durante 18 buèlta di kada biaha 20 minüt nan mester a duna mas tantu informashon posibel na e agente di biahe sintá nan dilanti. Durante di e seshon aki, Ofisina di Turismo di Kòrsou (CTB) a keda kompañá pa Renaissance Curaçao Resort & Casino. E agentenan di biahe a risibí informashon amplio di Kòrsou, e diferente atrakshonnan turístiko, akomodashonnan i detayenan nobo ku nan por usa na momentu di bende Kòrsou komo un destinashon preferí den Karibe. CTB ta mira bèk riba un eksitoso partisipashon na The Travel Club / Your Travel Workshop.


text:
Plakat di Rekonosementu pa partnernan stratégiko den merkado di Brazil
WILLEMSTAD- 12 di desèmber 2017 – E último siman di novèmber, Ofisina di Turismo di Kòrsou (CTB) a rekonosé partnernan stratégiko den merkado di Brazil. Esaki ta e di dos aña konsekutivo ku ta otorgá e rekonosementu aki na tur instansia i kompania ku a aportá na kresementu di Kòrsou den merkado di Brazil durante e aña koriente. Den representashon di Minister di Desaroyo Ekonómiko, Dr. Steven Martina, sr. Sharlon Melfor i sr. Irving Moeniralam a partisipá na e evento. Tambe tabata presente direktor di Curaçao Airport Holding, sr. Wilhelmus Ignacio i CTB su Gerente di Merkadeo pa Sur Amérika, sr. Muryad de Bruin.
Durante di e evento por a konta ku presensia di mayorista, aerolínea, personahenan públiko i medionan di komunikashon. Sin ayudo di e partnernan stratégiko aki den merkado di Brazil lo tabata imposibel pa ehekutá e plan di merkadeo i promoshon pa 2017.
E aña aki a duna rekonosementu den e kategoria di mayorista na CVC, Flytour, Orinter i Schultz Turismo. Den e kategoria di aerolínea a rekonosé: American Airlines, Avianca i Copa Airlines. Komo Komunikadó di Aña a keda skohé Amaury Junior, Marcelo Adnet i David Brasil. Tambe CTB a rekonosé tur radio, korant i televishon ku a sostené e diferente kampañanan publisitario. Entre nan, korantnan A Crítica, Mercado & Eventos, O Estadão de São Paulo, Panrotas i Zero Hora. Kanal di televishon, Globosat i kompania di produkshon Flix Media. Radionan, Alpha FM, CBN Amazonia, Itatiaia i Diario FM tambe a risibí un rekonosementu. Ademas di e kategorianan menshoná, CTB a rekonosé partnernan den prensa i social media influencers; Record TV, Qual Viagem (revista), Juju na Trip (blog), Fantrip (blog) i Melhores Destinos (blog).
Pa 2018, CTB lo kontinuá ku mas promoshon di Kòrsou na Brazil ku sosten di tur e partnernan stratégiko.


text:
Tera Ta Tera Surroor (The Expose) Mp3 Song
Single Track Info :
Song Name: Tera Ta Tera Surroor (The Expose)
Singers: Yo Yo Honey Singh, Himesh Reshammiya
Music Director: Himesh Reshammiya
Movie/Album: The Expose (2014)
Download Tera Ta Tera Surroor (The Expose) Mp3 Song
Tags: Tera Ta Tera Surroor Mp3 Song Download, Tera Ta Tera Surroor Himesh Reshammiya, Honey Singh Tera Ta Tera Surroor Song Download, Tera Ta Tera Surroor Song, Tera Ta Tera Surroor The Expose, Tera Ta Tera Surroor Song Download, Tera Ta Tera Surroor Full Song Download, Tera Ta Tera Surroor Itunes Rip Download, hindi movie song Tera Ta Tera Surroor The Expose, Tera Ta Tera Surroor In 320Kbps & 128Kbps,Tera Ta Tera Surroor Song 190Kbps format, Download full album The Expose


text:
Sunday, November 22, 2015
Dos na Ofisiat na Lenguahi
Fihu manmaleleffa hit na guaha dos na ofisiat na lenguahi para i isla-ta. Unu sen hongga pa'go, sen oppan, ayu i Fino' Ingles. Lao i otro, mas tahdong, mas umaya gui' yan i estorian i isla yan i mismo taotao-na, ayu i Fino' Chamoru. Gi i 1970s, i difunto Paul Bordallo ha chalani i Liheslaturan Guahan para u fama'tinas lai put este na asunto. Sigun ayu na lai, guaha dos na ofisiat na lenguahi. Impottante ayu na bidan-niha, sa' para noskuantos na siklo, i mismo lenguahi-ta ti ma respepeta ni' taotao sanhiyong. Humuyongna, i Chamorro lokkue' (ko'lo'lo'na gi ma'pos na siklo) ti ma agradesi i bali-na i lenguahi, ya despues di i Tiempon Chapones ma yute' i lenguahi, ya ti ma fa'na'gue maolek i halacha na henerasion.
Ya-hu este na video, sa' gi un mas kabales na tano'-ta, siempre taiguihi i fina'tinas yan i nina'huyong i Gobetnamento. Para u fama'tinas todu gi i dos na ofisiat na lenguahin Guahan.
Ya-hu este na video, sa' gi un mas kabales na tano'-ta, siempre taiguihi i fina'tinas yan i nina'huyong i Gobetnamento. Para u fama'tinas todu gi i dos na ofisiat na lenguahin Guahan.
Posted by Michael Lujan Bevacqua at 1:49 AM
Labels: Bordallo, Fino' Chamoru, Fishing, GovGuam, Language Losers, Leyeslatura, Peskadot, Tiempon Chapones, Video
No comments:
Subscribe to: Post Comments (Atom)


text:
Feria di cuenta di pasco
Tremendo clausura di ana di actividad di FBNDD
Fundacion Bon Nochi Drumi Dushi a clausura aña di actividad 2014, cu un tremendo Feria di Storia. Un multitud enorme y varia, tanto di mucha como adulto a disfruta inmensamente di storia, poppenkast, declamacion, dramatisacion y musica, tur rond di e tema Pasco. E ambiente riba Plechi Bon Nochi Drumi Dushi tabata hopi dushi mes. E muchanan di
Anglo Kleuterschool, bou di guia di Poppy Caciaco, a habri e atardi cu un bunita baile riba e jingle di FBNDD, Swushi Mushi. E contadonan, Diana Marchena, Caluda Poulina, Alida Kock, Junior Tromp, Richard
Dabian, Dientje Croes, Madeleine Maduro y Merilyn Lugay, fuera di deleita e muchanan cu storia, a dorna nan tentnan masha bunita mes y crea asina e ambiente prerfecto di pasco. Bertha Wolff y su grupo Streanan di Paz a presenta e bunita nificacion di Pasco den e comedia, E strea bunita skirbi pa Bertha Wolff, cu a tene e publico den su gara te final. E hoben, Chantal Morell a declama e poesía Pasco, un composición propio, cu hopi sintimento. Mayornan a haci bon uzo di e oportunidad pa saca potret cu e diferente figuranan di cuenta di pasco. Manera custumber a clausura e atardi cu música; e grupo Streanan di Paz, bou di dirección di Sra. Bertha Wolff a pone lana di publico reis cu e bunita canticanan Clausura di e aña di actividad ta e momento tambe pa directiva reflexiona riba e meta di e fundacion y vision pa logra esaki. Ta conoci cu Bon Nochi Drumi Dushi ta un proyecto di promocion di lesamento cu enfoke riba e placer cu lesamento ta duna, banda di tur otro beneficio conoci. Es mas, directiva ta mira placer di lesamento como e herment principal pa por yega na e otro beneficionan, manera ampliacion di vocabulario, stimulacion di imaginacion, oido y concentracion, pa menciona algun. 2014 tabata un aña exitoso. Por bisa cu sigur a logra tene cuenta cu e importancia di creatividad, constancia y diversifcacion pa loke ta contenido y ehecucion di e diferente actividadnan. Directiva ta consciente cu lo no tabata posibel pa logra esaki sin e sosten di e boluntarionan, cu BNDD ta considera e curason di e proyecto. FBNDD ta bendiciona cu un grupo grandi di boluntario dedica, cu ta haci tur esfuerzo pa comparti e placer di lesamento cu comunidad di Aruba. Un bes mas FBNDD por a conta cu e apoyo di un cantidad di sponsor cu ta mira e importancia di e trabou cu e fundacion ta haci pa comunidad di Aruba.
Fuera di e balor di boluntario y sponsor, FBNDD ta reconoce e balor grandi di prensa pa por logra su meta y ta gradici prensa tambe pa su aporte y sosten.
Atentamente.
Olga Buckley.
Presidente FBNDD
Aruba, 17-12-2014


text:
Enseñansa Preparatorio (kleuter)
Oficialmente un mucha ta drenta kleuterklas cu 4 aña y ta sigui un programa di enseñansa di dos aña cu ta prepar’e pa drenta enseñansa basico.
Enseñansa preparatorio na Aruba ta reglamenta den e [Landsverordening Kleuteronderwijs (AB 1992 no. 88)]
Meta
Enseñansa preparatorio tin como meta formacion general di e mucha y su preparacion pa por drenta enseñansa basico. Atencion ta wordo poni na e mucha su:
- desaroyo fisico / corporal
- desaroyo di sentido
- desaroyo di idioma
- formacion musical
- desaroyo di otro medionan di expresion
- formacion social
- formacion intelectual
Un alumno di enseñansa preparatorio por cambia pa enseñansa special den caso cu esaki ta wordo considera necesario.
Directiva
Tin 5 directiva di scol cu ta encarga pa dirigi y administra e 26 scolnan di enseñansa preparatorio:
Dienst Publieke Scholen (DPS)
- Arco Iris kleuterschool
- Comm. Pieter Boer kleuterschool
- Fontein kleuterschool
- Scol Preparatorio Conrado Coronel
- Scol Preparatorio Sabana Basora
- Scol Preparatorio Washington
Stichting Katholiek Onderwijs Aruba (SKOA)
- Agnes kleuterschool
- Anglo kleuterschool
- Arubanita kleuterschool
- Ayo kleuterschool
- Cayena kleuterschool
- Imelda kleuterschool
- Jacintha kleuterschool
- Rayo di Solo kleuterschool
- Scol Preparatorio Aurora
- Scol Preparatorio Cacique Aterima
- Scol Preparatorio Kukwisa
- Scol Preparatorio Nos Paraiso
- Scol Preparatorio Prome Paso
- Scol Preparatorio Tarcisius
- St Jan Kleuterschool
- Trupial Kleuterschool
Stichting Onderwijs van de Advent Zending Aruba (SOAZA)
- J.N. Andrews kleuterschool
Stichting Protestants-Christelijk Onderwijs Aruba (SPCOA)
- Graf v. Zinzendorf Kleuterschool
- Mon Plaisir Kleuterschool
Stichting Volle Evangelie Onderwijs Aruba (SVEOA)
- Faith Revival kleuterschool


text:
Ady Figaroa ta regalá obra di arte na FORMA
Komo muestra di apresio i pa enkurashá studiantenan, dosentenan i sobra trahadó di FORMA pa e bunita trabou ku nan ta realisando, e konosido artista Boneriano Sr. Ady Figaroa a hasi entrega di un bunita obra di arte na gerensia di FORMA.
Den luna di mart 2014 FORMA a partisipá ku su personal i studiantenan na e dia di voluntarionan BONDOET. FORMA riba e dia ei a skohe un tema bou di kua nan lo partisipá na e aktividat aki kual a resultá di ta “arte”. E simannan promé ku e aktividat e studiantenan a haña un workshop di arte serka señor Ady Figaroa. Ku e konosementu aki e studiantenan a haña e tarea pa hasi e trabou di limpiesa i despues for di artíkulonan ku nan haña riba kosta pa traha un obra di arte ku ta keda riba kosta pa asina turistanan i personanan lokal por gosa di dje.
Awor FORMA tin un bunita obra di Ady Figaroa den nan edifisio komo rekuerdo di e proyekto aki.


text:
ORANJESTAD - Relaciona cu Semana Santa caminda cu ciudadanonan tin custumber di bay campa, Alto Comisario di Polis, mr. Adolfo “Dolfi” Richardson ta haci un yamada na campadonan pa tene cuenta cu e condicionnan bou di cual ta otorga e permiso. E fecha riba cual campadonan por cuminsa kampeer ta diadomingo 9 di april 2017 pa 12'or di merdia. Kiermen riba e fecha y ora stipula ta permiti pa pone trailernan y tentnan riba beach. Tur obheto poni prome cu e fecha y ora stipula lo wordo kita pa Polis. E ultimo dia di kampeer lo ta dia 23 april 2017.
Despues di campamento tur obheto mester wordo kita for di beachnan. Si esaki NO sosode anto Polis lo kita esakinan riba gasto di e campado. Ta haci un apelacion na un y tur pa mantene nos beachnan limpi. Deposita tur desperdicionan den bari di sushi of den saconan di plastic.
Formulario pa pidi permiso pa kampeer ta obtenibel na Administracion di Polis desde dia 28 februari te cu dia 24 maart 2017 entre 8:00 am pa 11:30 am y di 1:00 pm pa 4:30 pm. Formulario ta obtenibel na tur Warda di Polis.
Tin condicionnan extra compara cu añanan anterior añadi na e permiso. Por ehempel, bou ningun circunstancia ta permiti pa haci BBQ riba e santo blanco di e beachnan, na otro parti solamente por haci B.B.Q. cu B.B.Q. pit di gas. Tentnan y trailernan cu ta wordo uza pa campa mester ta den bon condicion. Nan mester wordo poni a lo menos 10 meter di e oriya di lama y nan mester wordo poni a lo menos 5 meter for di e caminda publico. Si Polis lo kita nan. Bou ningun forma ta permiti pa reserva tereno pa kampeer.
Tene cuenta cu tentnan, trailernan y otro obhetonan uza pa campa no por wordo poni riba otro luganan cu ta e luganan destina pa esakinan y cual luganan a wordo destina pa Gobierno. Den tentnan/trailernan mester tin suficiente recursonan pa por duna prome auxilio (E.H.B.O.). Ta prohibi pa pone obhetonan of plachinan cu no ta cuadra cu moralidad riba tent of trailernan. E campamento mester sosode conforme e condicionnan bou di cual e permiso a wordo otorga.
Ta prohibi di core cu vehiculonan di motor, bicicleta, cabay y garoshi riba nos beachnan y principalmente na luganan caminda ta destina pa publico. Ta prohibi di pega candela riba nos beachnan. Ta prohibi di bende cuminda, softdrinks, mixdrinks, of cualkier otro tipo di articulo ariba beach sin permiso. Por toca musica solamente for di den trailer of tent den siman te 10:00 pm y den weekend te 12:00 am y di tal manera cu no ta molestia otro campadonan. Ta permiti uzo di sound system/amplifiers solamente si otro campadonan no ta sinti molester di esakinan.
Ta prohibi pa kap mata, sin permiso. Tambe ta prohibi pa core cu boto y pa hancra den zwemzone, tambe ta prohibi pa mara boto na boeinan cu ta destina pa scheepvaart. Ta prohibi uzo di palet y carton riba beach, sino nan ta wordo kita door di Polis. Ta prohibi pa uza e beach of e palo di coconan como toilet. Ta prohibi pa tin cabay y cacho riba beach. Ta prohibi pa campadonan uza e hutnan pa nan campa. Mester laga e hutnan liber pa personanan cu ta bin pasa dia na lama.
Bou ningun circunstancia mag di susha e beachnan. No mag bay laga boternan kibra of splinter di glasnan atras riba beach, ni tampoco no tira esakinan den lama. Esaki ta conta pa desperdicio tambe.
No mag pasa e permiso pa otro persona. E poseedo di e permiso mester tin esaki completo den su tent/trailer na un caminda visibel pa Polis. E poseedo di e permiso mester tene cuenta cu e tin solamente derecho riba e luga di campa durante e tempo cu efectivamente e ta campando, prome cu esaki bo no mag di reserva, marca, pone cabuya, etc. E poseedo di permiso ta keda responsabel pa cualkier daño na otronan debi na existencia di su tentnan/trailer of otro obheto.
Mester sigui indicacionnan di Polis duna na interes di ordo publico y siguridad di persona, bienes y basa riba moralidad estrictamente. Esun cu no actua conforme e condicionnan bou di cual a otorga e permiso ta wordo considera di a actua sin permiso. E permiso e ora ey ta wordo revoca y bo por haya proces-verbaal.
ORANJESTAD – Diaranson e grupo di opleidingschool cu ta bezig cu zuil milieu lo ta 8 or mainta na Fisherman’s Hut. E grupo a kies e thema Coremento/stacionamento riba beach den distrito di Noord. DOW ta bay yuda e grupo cu nan proyecto pa stop e Coremento/stacionamento riba beach den distrito di noord.
ORANJESTAD – Polis a detene un homber cu a hinca un otro persona cu un sker. Segun vocero suplente di polis Liliana Rasmijn, awe diamars pa 12:02 di merdia central di polis a haya un yamada cu un persona masculino a caba di ser hinca cu un sker dilanti un parcela na Frankenstraat na Noord .A manda patruya di biaha na e parcela unda e prome cu a yega ta polis di motor unit . Mesora a pida pa ambulance mirando cu e victima ta tin un hinca na su pecho cerca di su curason. E victima a declara ken ta e persona cu lo a hinke y inmediatamente polis a cuminsa busca e sospechoso. Un rato despues polis di noord a detene e sospechoso na un parcela na turibana. Na e sitio di e sucedido a presenta departamento di recherche, BFTO y tambe slachtofferhulp.
ORANJESTAD - Awe diabierna madruga pa mas o menos 00:50 durante control di nos costanan door di Kustsurveillance ( polis y douane) a bin topa cu un auto staciona pariba di farro. Ta asina cu personal di kustsurveillance a bay over na controle. Pafo di e auto para ta e homber inicial H y su señora. Ta trata di un auto Kia Cerato color blanco.
ORANJESTAD - Polis di Santa Cruz recientemente a haci un control na diferente supermercado. E control ta pa mira diferente aspecto di e supermercado. Polis conhuntamente cu Economische Zaken y Volksgezondheid Dienst a subi caya pa atende cu diferente supermercado. E areanan bishita tabata Sta Cruz, Hooiberg , Seroe Biento y Cas Paloma.
ORANJESTAD - Un grupo di studiante di klas 2014 di Cuerpo Policial Aruba ta terminando nan estudio na Scol di Polis. Pa finalisa nan ultimo proyecto nan a haya e instruccion pa bin cu un accion tokante medio ambiente. E ultimo proyecto di presentacion ta bai di e tema di “Medio Ambiente”. E studiante nan mester por presenta un proyecto cu ta incera cuido di nos medio ambiente. Na final nan por haya nan diploma di MBO Niveau exitosamente.
ORANJESTAD - Un rato pasa melding a drenta via Centrale Post cu un atraco a tuma luga na un percela na Noord. Na jegada di e patruya a bin constata cu 2 hende homber, cu ta papia spaño y a hasi uso di arma di candela lo mester a comete e atraco. Atraco Team ta bayendo na e sitio. Slachtofferhulp tambe a wordo poni na altura. Cualkier informashon jama nos tiplijn 11141 libremente.


text:
Busca Palabra
Download
Proyecto Scol Multilingual
Encuesta
Bo ta haya cu Aruba, Boneiro y Corsou mester tin un solo ortografia (manera di skirbi) pa Papiamento?
Status Actual
Idioma oficial di Aruba
Dia 21 di mei 2003, Parlamento di Aruba a aproba e ley di idioma oficial. Esaki ta encera cu pa prome biaha den historia di Aruba, Papiamento y Hulandes a bira idioma oficial. Prome cu esey ningun di nan dos no tabata oficial na Aruba. Na Hulanda mes Hulandes a bira oficial na 1995. Esaki a sosode principalmente pa duna Fries un status oficial.
Pa loke ta trata Papiamento, tabata prome biaha cu el a wordo declara oficial como idioma. Na Corsou cu Boneiro Papiamento a bira oficial 4 aña despues, esta na 2007.
E idea tras di oficialisacion di Papiamento ta pa stimula uzo di nos idioma nacional den aparato gubernamental y pa Papiamento y Hulandes wordo considera como igual.
E ley ta encera entre otro cu un ciudadano por uza tanto Papiamento como Hulandes ora e dirigi su mes na gobierno. Esaki kiermen cu un ciudadano tin derecho di skirbi un carta na Papiamento tambe pa gobierno.
Pa banda di gobierno, te aworaki e custumber tabata pa skirbi documento (oficial) na Hulandes y trata nan na Papiamento. Awor ta posibel tambe pa skirbi documento oficial na Papiamento.
Den cierto caso ta posibel pa ciudadano pidi traduccion di un documento oficial di gobierno den un di e idiomanan oficial. Ta asina cu e ley tambe ta brinda e posibilidad di pidi un papel di Censo na Papiamento. Pa por brinda e servicio di traduccion na Papiamento, gobierno a duna un curso di corector di Papiamento algun aña pasa.
Un otro posibilidad nobo cu e ley ta ofrece, ta di huramenta na Papiamento. Ora di huramenta, e palabranan pa uza ta: “Dios Todopoderoso yuda mi”, ora di priminti ta uza e palabranan:”Esey mi ta priminti” y ora di haci declaracion ta uza: “Esey mi ta declara.”
Pa loke ta trata e sector huridico, esaki por lo pronto ta keda na Hulandes, entre otro pa motibo di e lasonan di e sistema legal cu Aruba tin cu Hulanda y Antias. E intencion ta pa den futuro por duna Papiamento y Hulandes igualdad riba e tereno aki tambe.
Ortografia
Ortografia oficial di 1977
Na aña 1976 Gobierno di Aruba a aproba e “Ortografia di Aruba”, cu a drenta na vigor na aña 1977 pa medio di e Boletin Oficial Insular 1977 nr. 1 (Ab. 1977, nr. 1). Presidente di e Comision di Ortografia di 1976 tabata Jossy Mansur. Esaki ta e prome ortografia oficial di Aruba.
Ortografia di 2007 den proceso di oficialisacion
Den un reunion di Comision Central dia 6 di juli 2007, Parlamento di Aruba a expresa su sentimento positivo pa aplica e reglanan describi den e documento “Ortografia di Aruba – version 2007”, anticipando e ley di modificacion di ortografia, cu ta den proceso di formalisacion. Riba e website aki, por mira un lista di palabra cu ta representa e ortografia aki.
Motibo di modificacion
Den añanan ’80 un grupo di trabou di e tempo ey “Onderwijszaken” di Aruba a haya e tarea pa desaroya un metodo di lesa basa riba e ortografia di Aruba. Por lo general aplicacion di e “Ortografia di Aruba” di 1976 a bay bon. Sinembargo a topa aki aya cu algun problema: pa compronde cierto regla, pa aplica algun di e reglanan, pa hinca cierto regla den forma didactico pa mucha. Tambe a sinti falta di regla riba cierto topico.
Proceso formal di revision
Na aña 1992 Minister di Bienestar General a nombra un Comision (pa medio di e Decreto Ministerial di 27 di februari 1992) pa traha na: ampliacion di regla, clarificacion di regla, formulacion di regla nobo caminda cu falta y regla cu ta sali for di e propio sistema di Papiamento.
E Comision a trata di formula e reglanan di tal manera cu nan lo stimula uzo uniforme y consecuente di idioma Papiamento. E Comision a entrega su trabou dia 11 di december di aña 1992.
Na aña 1995 Gobierno a manda e ortografia aki pa diferente instancia y persona cu e peticion pa nan analis'e y manda nan comentario pa e Comision.
Na aña 1996 a ricibi tur e comentarionan y na aña 1997 Minister di Enseñansa y Labor a nombra un di dos Comision (pa medio di e Decreto Ministerial di 28 di juli 1997) pa analisa y incorpora e comentarionan relevante. Na november 1997 e comision aki a entrega e resultado na Minister di Enseñansa y Labor.
Na final di 2006 Departamento di Enseñansa a inventarisa comentario y recomendacion adicional di diferente instancia. Den “Ortografia di Papiamento– version juni 2007” a tene cuenta cu e comentario- y recomendacionnan aki.
Semehansa y diferencia 2007 versus 1977
“Ortografia di Papiamento–version juni 2007” por lo general ta un ampliacion di e “Ortografia di 1976”, cu e mesun base etimologico. A tene cuenta cu origen di palabra y cu tradicion. A mantene e sistema metodologico di e signonan alfabetico sin uzo di accent.
A mantene tambe e principio etimologico den uzo di signo (por ehempel letter “c” den cas y haci) y den skirbimento di palabra tuma for di otro idioma. Palabra manera computer, cruz y belasting ta skirbi segun e forma original.
Ademas a trata di acerca y refleha e sistema autentico di Papiamento den mas tanto palabra posibel. Palabra cu a bin for di otro idioma, pero cu den curso di tempo a haya zonido acerca, a perde zonido of a cambia zonido, ta skirbi segun e propio reglanan di nos ortografia. Por ehempel: buki, (cu a bin di boek), cabes (cu a bin di cabeza) y cashi (cu a bin di kast).
A trata di mantene un forma den skirbimento di palabra. A pesar cu ta existi hopi variante den pronunciacion di cierto palabra, a purba di mantene te dos variante. Aunke no semper a logra evita mas cu un forma pa skirbi e mesun palabra, a evita esaki mas tanto posibel. Tin caminda cu, den cuadro di e encargo ricibi, no a logra mantene un forma di skirbi palabra. Ehempel di dos opcion ta: abou / abao, grandesa / grandeza.


text:
Cera Conoci cu Servicio di MiPensioen den 5 Stap
Cu e meta pa sirbi su clientenan miho, Banco di Seguro Social di Aruba constantemente ta haci cambionan pa mehora su sistemanan y su servicio. Actualmente SVb a implementa un portal di internet cu ta duna e pensionado e posibilidad pa print algun documento (manera jaaropgave of inkomensverklaring) y comunica cu e Departamento di Pensioen. Lesa akibao con abo tambe den 5 stap por registra y haci uso di e servicio nobo aki cu yama MiPensioen.
1. RICIBI E CARTA DI PENSIOEN
Tur pensionado ta bay ricibi un carta di SVb su Departamento di Pensioen, unda ta splica di e servicio aki. Riba e carta ta menciona e number di AOV of esun di AWW.
Banda di esaki e pensionado mester tin un e-mail valido pa por registra su cuenta.
Ora di registra tambe mester yena e fecha di nacemento pa
verifica e persona su identidad.
Tur pensionado ta ricibi e carta aki den luna di maart.
2. REGISTRA RIBA MIPENSIOEN
Cu e informacion di paso 1, subi nos website www.svbaruba.org y sigui e link bao e menu di Pensionado y despues MiPensioen (habri link akinan).
Ora e website nobo habri sigui e link pa habri Registro como usuario nobo. Akinan ta yena e e-mail y un password.
E password mester ta un combinacion di por lo menos 6 letter (letter chikito y grandi), cifra y por lo menos 1 seña.
3. CONFIRMA BO E-MAIL
Despues di registra e sistema di MiPensioen ta manda un e-mail pa confirmacion.
Pa sigura cu e e-mail aki drenta den e inbox por añadi nos e-mailadres pensioenen@svbaruba.org den bo adresboek, of controla bo folder di spam of junk. Den e e-mail di MiPensioen sigui e link pa confirma bo e-mail.
E sistema ta duna e confirmacion ora e website habri cu e link.
4. HABRI SESION (LOGIN)
Despues di a confirma e-mail por subi e website di MiPensioen atrobe y habri un sesion.
Akinan ta yena e e-mail hunto cu e password cual a ser registra na paso 2, y click “Habri sesion”.
5. FINALISA BO PROFIEL
Despues di a habri sesion MiPensioen ta mustra e pagina profiel di e usuario.
Akinan ta yena e informacion di paso 1, pues:
- fecha di nacimento
- ta scohe e tipo di pensioen, sea AOV of AWW
- e number di AOV of AWW
Ora tur informacion ta corectamente yena ta primi ”Safe” pa warda tur informacion.
Despues MiPensioen ta habri e detayenan di e profiel.
Controla e detayenan aki bon. Si tur informacion ta corecto ta finalisa e proceso door di primi “mi ta e persona”.
Asina e proceso ta cla!
Mediante e portal di MiPensioen por baha y print algun documento, ademas por wak e profiel y por tuma contacto cu Departamento di pensioen mediante e formulario di contact.
Pa cualkier pregunta of remarka tocante MiPensioen por haci uso di e formulario riba nos website of por e-mail nos na pensioenen@svbaruba.org.


text:
ORANJESTAD – Despues di un trajectoria largo di baseball tanto na Aruba como internacional Jerrick Francees, prospecto di Aruba ta hanja su contract...
ORANJESTAD – Algun simannan atras pelotero Arubano Brandon Rincones kende ta firma cu e organisacion di Boston Red Sox tabata di bishita na nos...
ORANJESTAD – Desde e fin di temporada di Grandes Ligas tur e papia tawata rond di Boston Red Sox y e hungador...
ORANJESTAD – Pitcher profesional Wally Vrolijk ta firma contract pa un temporada cu ekipo di VfB Ulm Falcons di Alemania pa hunga den liga independiente...
ORANJESTAD – E deporte di baseball tin varios hungador di Aruba firma como profesional cu varios ekipo di Major League Baseball. Pero...
E ex-Major Leaguer di Aruba Eugene Kingsale un biaha mas lo forma parti di e delegacion pa e World Children Baseball Fair....
ORANJESTAD – E deporte di baseball ta goza di un acogida grandi e ultimo anjanan mirando cuanto hungador professional Aruba tin den...
ORANJESTAD – Tur anja e expectativa nan ta halto pa e ekipo di Boston Red Sox. Anja pasa no tawata e mihor...
ORANJESTAD – Un otro temporada di baseball Little League lo inicia pa nos hoben peloteronan na Aruba ora cu diabierna awor, Aruba...
ORANJESTAD – E hoben pelotero di Aruba Christian Diaz y Urving Kemp cu ta forma parti di e ekipo di Curacao Neptunes...


text:
Run in the Sun - KLM Curaçao Marathon 2014
Un evento di kareda, un primisia riba Kòrsou
Riba djadumingu 30 di novèmber 2014 lo tuma lugá e promé edishon di e KLM Curacao Marathon den e siudat di Willemstad, Kòrsou. Un primisia riba e isla. E evento di kareda aki lo ta pa grandi i chikí, kaminda skol-, empresa- , grupo i organisashonnan por partisipá via un ruta eksepshonal ku ademas lo tin animashon musikal for di kuminsamentu te final.
Lo tin diferente distansha disponibel pa e partisipantenan. Nan ta - 5km "Walk or Run" (Kana òf Kore), - 10km "Walk or Run" (Kana òf Kore), - Mitar Máratòn - Máratòn Kompleto (Duo) - 15km Trial E evento aki lo ta algu grandi i e organisashon ta konta ku partisipashon di koredornan internashonal.
Ruta
Pa e evento aki a stipulá un ruta ekspeshonal kual ta inisiá na Lions Dive Hotel & Beach Resort, na Bapor Kibra, i ta hiba e partisipantenan di e ''Mitar Máratòn i e 'Máratòn Kompleto' a lo largu di parti di kosta i den sentro di Kòrsou, krusa Brùg Emma i, komo eksepshon, Koningin Julianabrug, ku ta un di e brùgnan di mas haltu na mundu, (56,4 meter riba superfisie di laman) kaminda normalmente no ta permití pasada di hende na pia. E famoso Handelskade tambe ta forma parti di e ruta eksepshonal aki.
Animashon i kompañamentu musikal
E ruta ta primintí di bira unu ku hopi músika i ambiente tantu pa e koredornan komo e públiko kant’i kaminda. Radio Dolfijn FM i Curom Z86 lo tin kobertura di e ruta kompleto i lo animá e presentenan ku nan komentario i bon músika for di komienso te final, p’asina rònt Antia i mundu henter por sigui e evento aki bibu i direkto. Hotèlnan riba e ruta manera Avila Beach, Renaissance Curacao Resort & Casino, Hilton Curacao Resort, Kurá Hulanda Village & Spa ku ta keda riba e ruta, tambe Ofisina di Turismo lo ta puntonan pa refreská i pa e ambiente musikal Karibense.
Inougurashon i Klousura
E anochi promé ku e evento lo tin e tradishonal “Fiesta di Pasta”. Preparashon lo ta na enkargo di e Chefkok di 5 strea ala bes koredor di máratòn di Pascal Jalhay, ku en kolaborashon ku 'Curacao Culinair' ta kontribuí na e evento. E fiesta di klousura lo tuma lugá riba un di e beachnan mas famoso na Kòrsou, na Lions Dive & Beach Resort. Entrega di premio lo ta riba un “stage” riba laman.
Inskripshon
Inskripshon por tuma lugá riba e website: www.klmcuracaomarathon.com. Tur partisipante ta haña un number di inisio ku registrashon ofisial di su tempu, un medaya i un T-shirt